
ACTA 


COMMENTARIUM OFFICIALE 


ACTA PII PP. XI 


CONSTITUTIONES APOSTOLICAE 


I 
NOVAE ANTUERPIAE 


STATUITUR UT VICARIATUS APOSTOLICUS « NOVAE ANTUERPIAE », MUTATO NO- 
MINE, IN POSTERUM (DE LISALA » NUNCUPETUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Litteris Apostolicis Quae catholico nomini, die tertia mensis Apri- 
lis, anno millesimo nongentesimo decimo nono a fel. rec. Benedicto 
Papa decimoquinto, Praedecessore Nostro, datis, novus in Congo Bel- 
gico Vicariatus Apostolicus erectus fuit et curis commissus Congre- 
gationis ab Immaculato Corde Mariae, vulgo Missionariorum de Scheut 
nuncupatae, eique Novae Antuerpiae nomen impositum ab urbe in qua 
Vicarii sedes tum fuit constituta. Cum autem, ob immutata rerum 
adiuncta, Vicarii sedes in Lisala urbem postea translata sit, venera- 
bilis Frater Aegidius de Boeck, Episcopus titularis Azotiensis et Vi- 
carius Apostolicus Novae Antuerpiae, ab hac Apostolica Sede enixe 
expostulavit ut ab ipsa urbe Lisala Vicariatus sibi commissus nomen 
in posterum accipiat. Nos vero, attento de hac re favorabili voto ve- 
nerabilis Fratris Ioannis Dellepiane, Archiepiscopi titularis Stauropo- 
litani, in Congo Belgico Delegati Apostolici, de venerabilium Fratrum 
Acta, vol. III, n. 9. — 95-8-936. 19 

Nostrorum 8. R. E. Cardinalium 8. Congregationi de Propaganda Fide 
praepositorum consilio, re mature perpensa, oblatis precibus annuen- 
dum censuimus. Per praesentes igifur apostolica auctoritate statuimus 
ac decernimus ut quem supra memoravimus Vicariatus Novae Antuer- 
piae in posterum de Lisala nuncupetur, contrariis quibuscumque non 
obstantibus. Volumus autem et mandamus ut harum Litterarum tran- 
sumptis aut excerptis, etiam impressis, manu tamen alicuius Notarii 
publici subscriptis ac sigillo viri in ecclesiastica dignitate vel officio 
constituti munitis, eadem prorsus tribuatur fides quae hisce ipsis Lit- 
teris tribueretur, si exhibitae vel ostensae forent. 

Datum Romae apud S. Petrum, anno Domini millesimo nongentesimo 
trigesimo sexto, die vigesima septima mensis Ianuarii, Pontificatus No- 
stri anno decimoquarto. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. 8S. C. de Propaganda Fide Praef. 


Ludovicus Kaas, Protonotarius Apostolicus. 
Michaél Jacchini, Protonotarius Apostolicus. 
Loco #8 Plumbi 


Reg. in Canc. Ap., Vol. LIV, n. 42. — Al. Trussardi. 


II 
DE ANKING er DE HWANGCHOW 


PRAEFECTURA APOSTOLICA « DE HWANGCHOW » IN VICARIATUM, SUB NOMINBR 
« DE KICHOW », EVEHITUR, EIQUE ADNECTITUR DISTRICTUS « DE YINGSHAN », 
VICARIATUI « DE ANKING » HUCUSQUE PERTINENS. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quidquid catholico nomini aeternaeque christifidelium saluti bene 
prospereque evenire videtur, in iis potissimum regionibus nondum evan- 
gelica luce penitus conlustratis, Nos, pro supremo quo fungimur apo- 
stolico munere, omni studio praestare debemus. Quum itaque venera- 
bilis Frater Fridericus Melendro, Episcopus titularis Remesianensis et 

Vicarius Apostolicus de Anking, et dilectus Filius Raphaél Rogerius 
Cazzanelli, Praefectus Apostolicus de Hwangchow, a Nobis, collatis 
precibus, expostulaverint ut districtus de Yingshan, ecclesiastico Vica- 
riatus de Anking territorio hucusque adnexus, sed provinciae civili de 
Hupeh, in qua Praefectura Apostolica de Hwangchow sita est, iam ab 
anno millesimo nongentesimo tricesimo secundo adscriptus, ex Vica- 
riatus de Anking territorio distraheretur et ecclesiasticae circumscri- 
ptioni de Hwangchow, adnecteretur; quumque dilectus filius Ordinis 
Fratrum Minorum Minister Generalis Nobis preces obtulerit, ut Prae- 
fectura Apostolica de Hwangchow, sui Ordinis Missionalium curis con- 
credita, attentis in dies subcrescente in ea tum fidelium frequentia, tum 
religionis et caritatis operibus, in Vicariatus Apostolici gradum digni- 
tatemque evehetur, Nos, de venerabilium Fratrum Nostrorum §S. R. E. 
Cardinalium Sacrae Congregationi de Propaganda Fide praepositorum 
consulto et habito venerabilis Fratris Marii Zanin, Archiepiscopi Traia- 
nopolitani in Rhodope et Delegati Apostolici in Sinis favorabili voto, 
omnibus mature perpensis, porrectis Nobis precibus libenter annuere 
statuimus. Quapropter, suppleto, quatenus opus sit, quorum intersit 
vel eorum qui sua interesse praesumant consensu, de Apostolicae pote- 
statis plenitudine, Apostolicam quam supra diximus Praefecturam de 
Hwangchow in Vicariatum Apostolicum evehimus, erigimus et consti- 
tuimus, illumque ab urbe Kichow, quae princeps nunc exstat civilis 
illius provinciae, et eiusdem Missionis Ordinarii sedes habitualis, Vi- 
cariatum Apostolicum de Kichow posthac nuncupari statuimus. E Vi- 
cariatus insuper de Anking territorio districtum de Yngshan distrahi- . 
mus et novo Vicariatui Apostolico de Kichow adnectimus; quem soller- 
tibus Ordinis Fratrum Minorum evangelicis operariis, qui tam indefesse 


‘pro Dei regno in missione illa dilatando hucusque adlaboraverunt, etiam 


in posterum, ad Sanctae Sedis tamen beneplacitum, commissum volumus 
et per presentes committimus. Novo igitur huic Vicariatui Apostolico de 
Kichow eiusque pro tempore Vicariis omnia tribuimus iura, privilegia 
et facultates, quibus ceteri per orbem Vicariatus eorumque Vicarii iure 
communi fruuntur et gaudent, eosdemque omnibus pariter adstringimus 
oneribus et obligationibus, quibus ceteri adstringuntur. Quae omnia, ut 
supra disposita et constituta, rata ac valida esse volumus et iubemus, 
contrariis quibuslibet minime obstantibus. Harum vero Litterarum 
transumptis aut excerptis, etiam impressis, Notarii tamen publici sub- 
scriptis et sigillo alicuius viri in ecclesiastica dignitate vel officio con- 
stituti munitis, eamdem prorsus volumus haberi fidem, quae hisce prae- 
sentibus haberetur, si exhibitae vel ostensae forent. Nemini autem hanc 

paginam dismembrationis, erectionis, constitutionis, commissionis et 
voluntatis Nostrae infringere vel ei contraire liceat; si quis vero ausu 
temerario hoc attentare praesumpserit, indignationem omnipotentis Dei 
et Beatorum Apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongente- 
simo trigesimo sexto, die vigesima septima mensis Ianuarii, Pontifica- 
tus Nostri anno quartodecimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. EB. 8S. C. de Propaganda Fide Praef. 


Ludovicus Kaas, Protonotarius Apostolicus. 
Vincentius Bianchi-Cagliesi, Protonotarius A postolicus. 


Loco 8 Plumbi 


Reg. in Canc. Ap., Vol. LIV, n. 53. - Al. Trussardi. 


SENEGAMBIAE et SENEGALENSIS 


STATUITUR UT VICARIATUS APOSTOLICUS SENEGAMBIAE NOMINE « DE DAKAR » 
ET PRAEFECTURA APOSTOLICA SENEGALENSIS NOMINE « SANCTI LUDOVICI SH- 
NEGALENSIS » IN POSTERUM APPELLENTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Non semel Apostolica Sedes dioecesium aliorumve catholici orbis 
districtuum nomina aliquando immutare consuevit ut, immutatis re- 
rum et locorum adiunctis, aptius illa respondeant. Cum itaque vene- 
rabilis Frater Augustus Grimault, Episcopus titularis Maximianopoli- 
tanus in Palaestina, Vicarius Apostolicus Senegambiae, et Praefecturae 
Senegalensis Administrator Apostolicus, iustis de causis a Nobis enixe 
expostulaverit ut praefatarum Missionum, Instituti a Spiritu Sancto 
sodalibus concreditarum, nomina prout infra immutarentur, Nos, de 
venerabilium Fratrum Nostrorum 8. R. E. Cardinalium 8S. Congrega- 
tioni de Propaganda Fide praepositorum consilio, re mature perpensa, 
oblatis precibus annuendum censuimus. Per praesentes igitur auctori- 
tate apostolica statuimus ac decernimus ut Vicariatus Apostolicus Se- 

negambiae in posterum de Dakar, Praefectura vero Senegalensis San- 
cti Ludovici Senegalensis nomine vocetur, contrariis quibuscumque non 
obstantibus. Volumus autem et mandamus ut harum Litterarum tran- 
sumptis aut excerptis, manu tamen alicuius Notarii publici subscriptis. 
ac sigillo viri in ecclesiastica dignitate vel officio constituti munitis,. 
eadem prorsus tribuatur fides quae hisce ipsis Litteris tribueretur, si 
exhibitae vel ostensae forent. 

Datum Romae apud S. Petrum, anno Domini millesimo nongente- 
simo trigesimo sexto, die vigesima septima mensis Ianuarii, Pontifi- 
catus Nostri anno decimo quarto. 


Fr. TH. PIUS., O. P., Card. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Ludovicus Kaas, Protonotarius Apostolicus. 


Michaél Jacchini, Protonotarius Apostolicus. 
Loco & Plumbi 


Reg. in Canc. Ap., Vol. LIV, n. 41. — Al. Trussardi. 


IV 
CHATAMENSIS er SANCTI IOANNIS CANADENSIS 


E DIOECESIBUS CHATAMENSI ET S. IOANNIS CANADENSIS TERRITORII PARS DISTRA- 
HITUR, EX QUA NOVA CONSTITUITUR ARCHIDIOECESIS MONCTONENSIS. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad animarum salutem facilins procurandam et ad ecclesiasticae disci- 
plinae incrementum non parum prodest Dioeceses territorio et populi 
frequentia nimius praestantes dividere et novas exinde, iuxta temporum 
locorumque adiuncta, constituere. Cum itaque in spirituale christifide- 
lium bonum opportunum visum fuerit e Chatamensi et Sancti Ioannis 
Canadensis dioecesibus territorii partem distrahere et novam exinde 
archidioecesim erigere, Nos, praehabito venerabilis Fratris Andreae Cas- 
sulo, Archiepiscopi titularis Leontopolitani in Augustamnica et in 
Dicione Canadensi Delegati Apostolici, favorabili voto, de venerabilium 
Fratrum Nostrorum 8. R. E. Cardinalium S. Congregationi Consistoriali 

praepositorum consilio, omnibus mature perpensis, suppleto, quatenus 
opus sit, quorum intersit, vel eorum qui sua interesse praesumant con- 
sensu, de apostolicae potestatis plenitudine, e dioecesi Chatamensi Comi- 
tatum civilem Kent, et e dioecesi ‘Sancti Ioannis Canadensis Comitatos 
civiles Albert ac Westmorland distrahimus, atque e territorio ita avulso 
novam constituimus et erigimus archidioecesim, cuius fines iidem erunt, 
quibus praedicti Comitatus limitantur; et idcirco dioecesium Chata- 
mensis et Sancti Ioannis Canadensis hac ratione immutantur fines. Ab 
urbe autem Moncton novam hance archidioecesim Monctonensem nuncu- 
pari volumus, eiusque sedem in ipsa urbe Moncton constituimus, quam 
propterea ad archiepiscopalis civitatis fastigium extollimus; Archiepi- 
scopi vero cathedram in paroeciali ecclesia Deo in honorem Beatae Mariae 
Virginis in Caelum Assumptae dicata, in eadem Urbe exstante, figimus, 
quam igitur ad Ecclesiae archiepiscopalis gradum et dignitatem evehi- 
mus, simulque ipsi eiusque pro tempore Archiepiscopis omnia tribuimus 
iura, privilegia, honores, insignia et gratias, quibus ceterae archiepisco- 
pales Ecclesiae earumque Antistites iure communi gaudent ac fruuntur; 
iisdemque omnia imponimus obligationes et onera quibus ceterae archie- 
piscopales Ecclesiae earumque Antistites adstringuntur. Ad huius autem 
Archidioecesis dotem constituendam ius tribuimus Archiepiscopis pro 
tempore Monctonensibus cathedraticum, iuxta morem aliorum Ordina- 
riorum in Dicione Canadensi, aliaque, iuxta sacros cationes, onera impo- 
nendi, quibus rite consuli possit ipsius Archidioecesis necessitatibus. 
Quod vero attinet ad Capituli archiepiscopalis erectionem, vel, si prae- 
sentis temporis adiuncta id modo non permittant, ad Consultorum 
coetus electionem, atque ad Seminarii archidioecesani institutionem, ad 

Yicarii Capitularis vel Administratoris Apostolici, sede vacante, electio- 
nem, ad clericorum et fidelium iura et onera, aliaque huiusmodi, ser- 
vanda iubemus, quae sacri canones statuunt atque praescribunt. Quod 
autem ad clerum praecipue spectat, statuimus ut simul ac novae huius 
Archidioecesis erectio ad exsecutionem mandata fuerit, eo ipso clerici 
Ecclesiae illi censeantur adscripti, in cuius territorio legitime exstant. 
Mandamus denique ut omnia documenta et acta quae novam Archidioe- 
cesim respiciunt, quam primum fieri possit, e cancellariis dioecesium 
Chatamensis et Sancti Ioannis Canadensis tradantur Curiae archiepisco- 
pali Monctonensi, ut in eius archivo religiose asserventur. Quibus omni- 
bus ut supra dispositis ac statutis, ad eadem omnia exsecutioni mandanda 
deputamus venerabilem quem supra diximus Fratrem Andream Cassulo, 
in Dicione Canadensi Delegatum Apostolicum, ipsique propterea neces- 
sarias et opportunas tribuimus facultates, etiam subdelegandi ad effe- 

ctum de quo agitur quemlibet virum in ecclesiastica dignitate constitu- 
tum, atque onus imponimus ad S. Congregationem Consistorialem intra 
sex menses ab his Litteris datis authenticum peractae exsecutionis 
actorum exemplar transmittendi. Praesentes autem Litteras et in eis 
contenta quaecumque perpetuo valituras volumus et iubemus; et si quid 
secus super his a quocumque quavis auctoritate scienter vel ignoranter 
attentari contigerit, irritum prorsus et inane esse et fore volumus et 
decernimus. Statuimus denique et harum Litterarum transumptis, etiam 
impressis, manu tamen alicuius Notarii publici subscriptis, ac sigillo 
munitis viri in ecclesiastica dignitate vel officio constituti, eadem prorsus 
tribuatur fides, quae hisce Litteris tribueretur si ipsaemet exhibitae vel 
ostensae forent. Non obstantibus, quatenus opus sit, regulis in synoda- 
libus, provincialibus, generalibus universalibusque Conciliis editis; gene- 
ralibus vel specialibus Constitutionibus et Ordinationibus Apostolicis et 
quibusvis aliis Romanorum Pontificum, Praedecessorum Nostrorum, 
dispositionibus ceterisque contrariis quibuscumque, etiam speciali men- 
tione dignis, quibus omnibus per praesentes derogamus. Nemini autem 
hanc paginam dismembrationis, erectionis, concessionis, statuti, man- 
dati, derogationis et voluntatis Nostrae infringere, vel ei contraire liceat. 
Si quis tamen ausu temerario hoc attentare praesumpserit, indignatio- 
nem omnipotentis Dei et Beatorum Apostolorum Petri et Pauli se noverit 
incursurum. 

Datum Romae apud S. Petrum, anno Domini millesimo nongentesimo 
trigesimo sexto, die vigesima secunda mensis Februarii, Pontificatus 
Nostri anno quintodecimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI | 


Cancellarius S. R. E. S. C. Consistorialis a Secretis. 


Ioseph Wilpert, Decanus Collegii Proton. Apost. 
Carolus Respighi, Protonotarius A postolicus. 


Loco Plumbi 


Reg. in Canc. Ap., Vol. LIV, n. 71. - Al. Trussardi. 

HALIFAXIENSIS er MONCTONENSIS 


EB PROVINCIA ECCLESIASTICA HALIFAXIENSI DIOBCESES CHATAMENSIS ET S. IOAN- 
NIS CANADENSIS SEPARANTUR, ATQUE EX IISDEM UNA CUM ARCHIDIOECESI 
MONCTONENSI NOVA ERIGITUR PROVINCIA ECCLESIASTICA, « MONCTONENSIS » 
NUNCUPANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Si qua sit ecclesiastica in catholico orbe provincia, quae nimia pateat 
latitudine, absque dubio prodesse videtur illam dividere, atque alteram 
constituere alterius metropolitae regimini tradendam. Ita quidem res se 
habere dicitur in provincia ecclesiastica Halifaxiensi, quae, tres civiles 
provincias modo comprehendens, quum latius profecto pateat, opportu- 
num sane duximus aliter in regione illa ecclesiasticam hierarchiam ordi- 
nare. Quapropter, de venerabilium Fratrum Nostrorum 8. R. E. Cardi- 
nalium Sacrae Congregationi Consistoriali praepositorum consulto atque 
habito venerabilis Fratris Andreae Cassulo, Archiepiscopi titularis 
Leontopolitani in Augustamnica et in Dicione Canadensi Delegati Apo- 
stolici, favorabili voto, Nos, re mature perpensa ac suppleto, quatenus 
opus sit, quorum intersit, aut eorum qui sua interesse praesumant 
consensu, de apostolicae potestatis plenitudine, quam supra diximus 
provinciam ecclesiasticam Halifaxiensem dividimus atque ab ea Chata- 
mensem et Sancti Ioannis Canadensis dioeceses, usque adhuc ipsi suffra- 
ganeas, separamus atque iisdem, una cum archidioecesi Monctonensi, 
Apostolicis sub plumbo Litteris Ad animarum salutem hac ipsa die datis 
a Nobis erecta, novam erigimus provinciam ecclesiasticam, Monctonen- 
sem appellandam, cuius Metropolitanam constituimus archiepiscopalem 
ecclesiam Monctonensem. Dioeceses igitur Chatamensem et Sancti Ioan- 
nis Canadensis ab Halifaxiensis Archiepiscopi metropolitico iure subtra- 
himus easque novae Metropolitanae Ecclesiae Monctonensi suffraganeas 
declaramus et eius Archiepiscopi metropolitico iuri subiicimus. Metro- 
politanae insuper istius Ecclesiae pro tempore Archiepiscopis omnia con- 
cedimus iura, privilegia, honores, quibus ceteri per orbem Metropolitae 
ad iuris tramitem pollent, praecipue vero ius intra fines suae provinciae 
Crucem ante se ferendi et Sacro Pallio utendi, quo tamen uti poterunt, 
postquam illud in Sacro Consistorio postulatum et obtentum fuerit. Ad 

quae omnia, uti supra disposita et constituta, exsecutioni mandanda 
venerabilem quem supra diximus Fratrem Andream Cassulo, in Dicione 
Canadensi Delegatum Nostrum, deligimus, eidemque necessarias et 
opportunas tribuimus facultates etiam subdelegandi ad effectum de quo 
agitur virum quemlibet in ecclesiastica dignitate constitutum, eique onus 
imponimus ad Sacram Congregationem Consistorialem authenticum 
peractae actorum exsecutionis exemplar intra sex menses ab his Litteris 
datis computandos transmittendi. Volumus insuper ut harum Litterarum 
transumptis aut excerptis, etiam impressis, manu tamen cuiusvis Notarii 
publici subscriptis et sigillo alicuius viri in ecclesiastica dignitate vel 
officio constituti munitis, eadem prorsus tribuatur fides, quae hisce 
Nostris Litteris tribueretur, si exhibitae vel ostensae forent. Praesentes 
autem Litteras et in eis contenta quaecumque rata ac valida esse volumus 


ac iubemus, contrariis quibuslibet non obstantibus. Nemini autem hanc — 


paginam dismembrationis, evectionis, constitutionis, subiectionis, man- 
dati et voluntatis Nostrae infringere vel ei contraire liceat; si quis vero 
ausu temerario hoc attentare praesumpserit, indignationem omnipotentis 
Dei et Beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
trigesimo sexto, die vigesima secunda mensis Februarii, Pontificatus 
Nostri anno quintodecimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis. 


Ioseph Wilpert, Decanus Collegii Proton. A post. 
Carolus Respighi, Protonotarius A postolicus. 
Loco Plumbi 
Reg. in Canc. Ap., Vol. LIV, n. 73 - Al. Trussardi. 


LITTERAE APOSTOLICAE 
I 


TITULO PRIVILEGIISQUE MINORIS BASILICAE INSIGNITUR TEMPLUM S. FRAN- 
CISCI ASSISIENSIS IN CIVITATE BONONIENSI. 


PIUS PP. XI 


Ad perpetuam rei memoriam. — Sancti Francisci Assisiensis, Fra- 
trum Minorum Institutoris, mirificum, anno MCCXXxXvI incohatum, 
exstat Bononiae templum, cuius iam altaria titulo Annuntiationis 

B. Mariae Virginis et Sancti Seraphici Patriarchae ipsemet Innocen- 
tius Papa IV, dec. Noster, anno millesimo ducentesimo quinquagesimo 
primo sollemniter consecravit. Bononienses cives sive e primoribus sive 
e popularibus stipem suam curamque in eandem Aedem Sacram ex- 
struendam, perficiendam, exornandamque contulere ob existimationem 
magnam qua prosequebantur Fratres Minores, qui ab aliquot annis, post 
scilicet B. Bernardi a Quintavalle et ipsius Sancti Francisci adventum 
in civitatem Bononiensem, iam extra muros apud quandam Mariae 
Virginis Annuntiatae ecclesiolam pie degebant, assidue in vinea Do- 
mini pro animorum salute fructuoseque laborantes. Novum urbanum 
Sancti Francisci templum, stylo, uti aiunt, gothico exaedificatum, tri- 
bus altis navibus constans, pulcris sacellis circum aram maximam quasi 
corona dispositis ditatum, mirabilibus altaribus, quae celeberrimi quo- 
que artifices sculpserunt, ornatum, picturis affabre factis decoratum, 
verum optimae artis monumentum iam antiquitus omnibus apparuit; 
hodieque denuo apparet, cum ad pristinum splendoris statum nunc re- 
ductum sit post accuratissimos labores, quibus, saeculo decimo nono 
exeunte, templum franciscale suum, ob hominum iniurias temporum- 
que vastatum, Bononienses ipsi magno fidei patriaeque amore succensi 
restituendum curarunt, una cum adiecto monasterio, quod medio saeculo 
decimo tertio extructum est ut pro Fratribus Minoribus ibidem theo- 
logica etiam facultas, Universitatis Parisiensis privilegiis aucta, suam 
sedem haberet. Nil mirum itaque quod Bononienses cives iugiter cele- 
brassent templum Sancti Francisci non modo pie et devote sacris fun- 
ctionibus adstantes, quas Fratres Minores ibidem continenti zelo atque 
aliquando magna quoque sollemnitate perficiebant, sed etiam doctas 
Academias ac studiorum sive artium Conlegia constituissent; quodque 
Decessores Nostri Romani Pontifices singularibus honoribus gratiisque 
eadem sacra, Bononiae inter praestantiora, aedificia cumulatissime pro- 
sequuti sint. Haec animo repetentes, cum hodiernus Administer provin- 
ciae Bononiensis Ordinis Minorum Conventualium occasionem nactus 
sollemnium, quae septimo saeculo expleto a templi ipsius fundatione 
proxime habenda sunt, enixas Nobis adhibuerit preces ut sacram enun- 
ciatam aedem ad Basilicae Minoris dignitatem evehere dignemur, has- 
que preces cumulent atque ornent amplissime suffragia tum Sanctae 
Romanae Ecclesiae Cardinalis Bononiensium Archiepiscopi, tum Pro- 
curatoris dicti Ordinis Fratrum Conventualium Generalis, Nos optatis 
huiusmodi annuendum ultro libenterque censemus. Quae cum ita sint, 
audito quoque Sanctae Romanae Ecclesiae Cardinali Sacrae Rituum 
Congregationis Praefecto, omnibusque rei momentis attente perpensis, 


— 

motu proprio, certa scientia ac matura deliberatione Nostris, deque Apo- 
stolicae Nostrae potestatis plenitudine, praesentium Litterarum vi per- 
petuumque in modum, templum in honorem Sancti Francisci Assisiensis 
Deo dicatum in civitate Bononiensi atque archidioecesi situm, praecla- 
rissimum sacrum non minus quam civile monumentum, necessariis atque 
opportunis condicionibus ad rem instructum, titulo ac dignitate Basi- 
licae Minoris decoramus, iuribus privilegiisque additis, quae huiusmodi 
titulo ac dignitati competunt. Contrariis non obstantibus quibuslibet. 
Haec. edicimus, largimur, decernentes praesentes Litteras firmas, va- 
lidas. atque efficaces semper exstare ac permanere; suosque plenos atque 
integros effectus sortiri et obtinere; illisque ad quos pertinent, sive 
pertinere poterunt, nunc et in posterum plenissime suffragari; sicque 
rite iudicandum esse ac definiendum; irritumque ex nunc et inane fieri 
si quidquam secus, super his, a quovis, auctoritate qualibet, scienter — 
sive ignoranter attentari contigerit. 

Datum Romae, apud S. Petrum, sub anulo Piscatoris, die xv1 men- 
sis Februarii, an. MCMXXxXvVI, Pontificatus Nostri decimo quinto. 


E. Card. Pacevui, a Secretis Status. 


II 


ALBENDORFENSE TEMPLUM B. MARIAE Y., INTRA FINES ARCHIDIOECESIS PRA- 
GENSIS, HONORIBUS BASILICAE MINORIS AUGETUR. 


PIUS PP. XI 


Ad perpetuam rei memoriam. — In Pragensis Archidioecesis op- 
pido, éui vulgo nomen Albendorf, ingens exstat templum molis ampli- 
tudine atque artis operum splendore praenobile, turriculis tholoque 
ac multis sacellis praeditum, pictis tabulis speciosisque supellectilibus 
ornatum, quod in honorem Beatae Mariae Virginis Deo dicatum est. 
Hoe Albendorfense Marianum Sanctuarium iuxta fines inter Bohe- 
miam et Comitatum Glacensem positum, quasi Fidei catholicae propu- 
gnaculum, multi devota peregrinatione inviserunt, hodieque invisunt 
omnis condicionis christifideles, populares non minus quam proceres, 
e finitimis Bohemiae, Moraviae, Silesiae regionibus nec non e Polo- 
nia, Saxonia, Borussia, Austria et Hungaria, ante miraculosae Virginis 
Deiparae statuam orantes, quae ab antiquo servatur ipso sacro in loco, 
quem hac de causa indulgentiis privilegiisque singularibus iam Deces- 
sores Nostri Romani Pontifices cohonestarunt. Haec animo repetentes, 

cum Sanctae Romanae Ecclesiae Cardinalis Pragensium Archiepiscopus 
enixas Nobis preces adhibuerit ut sacram enunciatam aedem ad Basi- 
licae Minoris dignitatem evehere dignaremur, Nos optatis huiusmodi 
annuendum ultro libenterque censemus. Quae cum ita sint, audito quo- 
que Sanctae Romanae Ecclesiae Cardinali Sacrae Rituum Congregatio- 
nis Praefecto, omnibus rei momentis sedulo studio perpensis, certa 
scientia et matura deliberatione Nostris, deque Apostolicae Nostrae po- 
testatis plenitudine, praesentium Litterarum tenore perpetuumque in 
modum Albendorfense templum Beatae Mariae Virginis iuxta fines ar- 
chidioecesis Pragensis positum atque opportunis condicionibus ad rem 
instructum, titulo ac dignitate Basilicae Minoris decoramus iuribus 
privilegiisque adiectis quae de iure huic dignitati competunt. Contra- 
riis non obstantibus quibuslibet. Haec edicimus ac largimur, decernen- 
tes praesentes Litteras firmas, validas atque efficaces iugiter exstare ac 
permanere; suosque plenos atque integros effectus sortiri et obtinere; 
illisque ad quos pertinent, seu pertinere poterunt, nunc et in posterum 
plenissime suffragari; sicque rite iudicandum esse ac definiendum; ir- 
ritumque ex nunc et inane fieri si quidquam secus super his a quovis, 
auctoritate qualibet, scienter sive ignoranter contigerit attentari. 

Datum Romae, apud 8S. Petrum, sub anulo Piscatoris, die XXII men- 
sis Februarii, an. MCMXxxXvI, Pontificatus Nostri decimoquinto. 


E. Card. PACELLI, a Secretis Status. 


III 


SANCTUARIUM B. MARIAE VY. SUB TITULO « SALUS INFIRMORUM », LOCI « COR- 
TENBOSCH » INTRA FINES LEODIENSIS DIOECESIS, AD BASILICAE MINORIS DI- 
GNITATEM EVEHITUR. - 


PIUS PP. XI 


Ad perpetuam rei memoriam. — Ex amplissimis Episcopi Leodien- 
sium litteris compertum habemus in loco qui vulgo « Cortenbosch » nun- 
cupatur, intra fines dioecesis Leodiensis, templum paroeciale exstare 
quod et venerabile marianum est sanctuarium Beatae Mariae Virginis 
titulo « Salus Infirmorum », in honorem Deo dicatum. Ipsum vero in sa- 
crum locum sive seorsim sive turmatim peregrinorum more christifideles 
non modo e dioecesi sed e finitimis etiam regionibus intercessionem im- 
ploraturi Deiparae Virginis conveniunt. In eodem enim sanctuario, quod, 
saeculo decimo septimo exaedificatum, amplitudine, artis pulcritudine 

et divini cultus splendore renidet, Beatae Virginis Imago magna vene- 
ratione ac fidelium pietate servatur; ibique patres ex Ordine Praemon- 
stratensi, cuius curis idem templum concreditum est, sacras functiones 
peragunt ea qua debent nobilitate, sacrumque in ministerium cum haud 
mediocri tum incolarum loci tum peregrinorum utilitate sollerter in- 
eumbunt. Quapropter cum hodiernus Leodiensium Episcopus, vota quo- 
que cleri populique sui exprimens, enixas Nobis supplicationes adhi- 
buerit, ut templum seu sanctuarium praefatum titulo privilegiisque 
Basilicae Minoris honestare dignaremur. Nos, quibus Decessorum No- 
strorum vestigiis prosequutis, ecclesiarum decoris augendi maxima cura 
est, memoratis precibus annuendum ultro libenterque censemus. Quae 
eum ita sint, audito quoque Sanctae Romanae Ecclesiae Cardinali Sa- 
erae Rituum Congregationis Praefecto, apostolica Nostra auctoritate, 
praesentium Litterarum tenore perpetuumque in modum, templum seu — 
sanctuarium in honorem Beatae Mariae Virginis sub titulo « Salus In- 
firmorum » Deo dicatum, atque in oppido « Cortenbosch » nuncupato 
positum, intra fines Leodiensis dioecesis, Basilicae Minoris titulo ac 
dignitate decoramus, iuribus privilegiisque adiectis quae huic titulo ac 
dignitati rite competunt. Contrariis non obstantibus quibuslibet. Haec 
largimur, decernentes praesentes Litteras firmas, validas atque effica- 
ces iugiter exstare et fore; suosque plenos atque integros effectus sor- 
tiri et obtinere; illisque ad quos pertinent, sive pertinere poterunt, nunc 
et.in posterum plenissime suffragari; sicque rite iudicandum esse ac 
definiendum irritumque ex nunc et inane fieri si quidquam secus, super 
his, a quovis, auctoritate qualibet, scienter sive ignoranter contigerit 
attentari. 

Datum Romae, apud S. Petrum, sub anulo Piscatoris, die XXIV m. 
Februarii, an. MCMXXXvI, Pontificatus Nostri decimo quinto. 


E. Card. Pace, a Secretis Status. 

ACTA SS. CONGREGATIONUM 


SUPREMA SACRA CONGREGATIO 8, OFFICI 


DECRETUM 


DAMNATUR PUBLICATIO PERIODICA, CUI TITULUS « TERRE NOUVELLE )) 


Feria IV, die 8 Iulii 1936 


In generali consessu Supremae Sacrae Congregationis Sancti Officii 
Emi ac Revmi Domini Cardinales rebus fidei ac morum tutandis prae- 
positi, praehabito RR. DD. Consultorum voto, damnarunt atque in 
indicem librorum prohibitorum inserendam mandarunt publicationem 
periodicam, quae inscribitur : rut 


« Terre Nouvelle», organe des chrétiens révolutionnaires. 


Hac occasione capta, ipsi Emi Patres monent fideles, ut caveant ab 
omnibus libris, publicationibus diariis, periodicis et aliis editis scriptis 
insidiose propugnantibus (praesertim sub praetextu amicalis coopera- 
tionis in charitatis operibus fovendis) collaborationem catholicorum cum 
communismi asseclis. 

It sequenti Feria V, die 9 eiusdem mensis et anni, Sshus D. N. D. 
Pius Divina Providentia Pp. XI, in solita audientia Excho ac Revmo 
Domino Adsessori Sancti Officii impertita, relatam Sibi EhMorum Patrum 
resolutionem approbavit, confirmavit et publicari iussit. 

Datum Romae, ex Aedibus Sancti Officii, die 23 Iulii 1936. 


I. Venturi, Supr. S. Congr. S. Officii Notarius. 

SACRA CONGREGATIO CONSISTORIALIS | 


I 
BAMBERGENSIS-HERBIPOLENSIS 


DE MUTATIONE FINIUM DIOBCESIUM 


DECRETUM 


Nuper expostulatum est ab Apostolica Sede ut pagus Kénigsberg et 
alia septem loca adiacentia, quae ad archidioecesim Bambergensem per- 
tinent, quaeque tamen intra territorium dioecesanum Herbipolense modo 
sparsim inveniuntur, ab eadem archidioecesi separentur atque dioecesi 
Herbipolensi, ob maiorem fidelium commoditatem, incorporentur. 

Porro Sshus Dominus Noster Pius div. Prov. Pp. XI, rei opportu- 
nitate perpensa, attento consensu Ordinariorum utriusque dioecesis at- 
que praehabito favorabili voto Excmi P. D. Caesaris Orsenigo, Archie- 
piscopi titularis Ptolemaidensis in Libya et Nuntii Apostolici in Ger- 
mania, oblatas preces excipiendas decrevit. 

Quapropter, vi praesentis Decreti Consistorialis, statuit ut praefata 
loca ab archidioecesi Bambergensi seiungantur et dioecesi Herbipolensi 
perpetuo attribuantur. 

Ad haec autem exsecutioni mandanda, Sanctitas Sua deputare di- 
gnata est praefatum Exchum P. D. Caesarem Orsenigo, eidem tribuens 
facultates ad id necessarias et opportunas, etiam subdelegandi ad effe- 
ctum de quo agitur quemlibet virum in ecclesiastica dignitate consti- 
tutum, eidem facto onere mittendi intra sex menses ad hanc Sacram 
Congregationem Consistorialem authenticum exemplar actus peractae 
executionis. 

Contrariis quibuscumque non obstantibus. 
Datum Romae, ex Aedibus S. C. Consistorialis, die 17 aprilis 1936. 


Fr. R. C. Card. Rossi, a Secretis. 


L. #8 S. 
V. Santoro, Adsessor. 

II 
PROVISIO ECCLESIARUM 


Ssmus Dominus Noster Pius divina Providentia Papa XI, successivis 
decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum : 


20 Iunii 1936. — Titulari episcopali Ecclesiae Syenitanae praefecit 
R. D. Marianum Garriga, parochum ad S. Caeciliae, in dioecesi S. An- - 
tonii, quem constituit Coadiutorem cum iure successionis Exc. P. D. 
Emmanuelis Ledvina, Episcopi dioecesis Corporis Christi. 

25 Iunii. — Titulari episcopali Ecclesiae Claudiopolitanae in Isau- 
ria R. P. Emmanuelem Moll Salord, e sacerdotibus operariis S. Cordis 
Tesu, quem constituit Coadiutorem cum iure successionis Excmi P. D. 
Felicis Bilbao Ugarriza, Episcopi Derthusensis. 

27 Iunii. — Titulari episcopali Ecclesiae Tloensi R. P. Candidum a 
Caxias O. M. Cap., in saeculo Iulium Bempi, quem constituit Praela- 
tum Praelaturae nullius Vaccariensis. 

— Titulari episcopali Ecclesiae Augustanae R. D. Antonium Rocca, 
Vicarium Generalem archidioecesis Bonaérensis, quem deputavit Auxi- 
liarem Emi P. D. Iacobi Aloisii Cardinalis Copello, Archiepiscopi Bo- 
naérensis. 

4 Iulii. — Titulari episcopali Ecclesiae Caesariensi Philippi R. D. 
Franciscum Beretti, canonicum Patriarchalis Basilicae S. Petri in 
Vaticano. 

6 Iulii. — Titulari archiepiscopali Ecclesiae Melitenaeae Exc. P. D. 
Andream du Bois de la Villerabel, hactenus archiepiscopum Rothoma- 
gensem. 

16 Iulii. — Cathedrali Ecclesiae Netensi R. D. Angelum Calabretta, 
presbyterum dioecesis Iaciensis. 

18 Iulii. — Cathedrali Ecclesiae Nelsonensi, nuper erectae, R. D. 
Martinum Johnson, parochum Ecclesiae Cathedralis Torontinae. 

24 Iulii. — Titulari archiepiscopali Ecclesiae Naupactensi R. D. 
Maurilium Silvani, renunciatum Nuntium Apostolicum in Republica 
Haitiana et in Republica Dominicana. 

25 Iulii. — Titulari episcopali Ecclesiae Bityliensi R. D. Alphridum 
Viola, presbyterum dioecesis Saltensis, quem constituit Coadiutorem 
cum iure successionis Exc. P. D. Thomae Camacho, Episcopi Saltensis. 

— Titulari episcopali Ecclesiae Limnensi R. D. Hannibalem Mena 
Porta, presbyterum archidioecesis Ss. Assumptionis, quem deputavit 

Auxiliarem Exc. P. D. Symphoriani Bogarin, Archiepiscopi Ss. As- 
sumptionis. 

— Titulari episcopali Ecclesiae Ionopolitanae R. D. Ioannem Bapti- 
stam Dietz, Antistitem Urbanum, quem deputavit Coadiutorem cum iure 
successionis Exc. P. D. Damiani Schmitt, Episcopi Fuldensis. 

28 Iulii. — Cathedrali Ecclesiae Aversanae R. D. Antonium Teuto- 
nicum, Delegatum Archiepiscopi Beneventani. 

7 Augusti. — Metropolitanae Ecclesiae Rothomagensi Exc. P. D. 
Petrum Petit de Julleville, hactenus Episcopum Divionensem. 

8 Augusti. — Cathedrali Ecclesiae Altunensi R. D. Richardum Guil- 
foyle, Cancellarium Curiae episcopalis Eriensis. 

— Cathedralibus Ecclesiis invicem perpetuo unitis Kildariensi et 
Leighliensi R. D. Thomam Keogh, parochum loci Portarlington in eadem 
dioecesi. 

— Titulari episcopali Ecclesiae Panitanae R. D. Franciscum Tschann, 
Pro-Vicarium Generalem Administrationis Apostolicae Oenipontanae. 


SACRA CONGREGATIO DE PROPAGANDA FIDE 


I 
DECRETUM 


TERRITORIA A VICARIATU APOST. BIRMANIAE SEPTENTRIONALIS DISMBRMBRANTUR 
ATQUB PRABFECTURAB APOST. DE KENG TUNG ADNECTUNTUR. 


Ad expediendam in Statibus Shan Septentrionalibus praedicationem 
Evangelii, quae in praesentibus circumstantiis fere impossibilis evadit, 
Excmus D. Albertus Faliére, Vicarius Apostolicus Birmaniae Septen- 
trionalis, et Revius P. Erminius Bonetta, Praefectus Apostolicus de 
Keng Tung ab hac S. Congregatione simul petiere ut territoria Sta- 
tuum Shan de Tawng Peng, Hsenwi Septentrionali, Hsenwi Meridio- 
nali et partis Status de Munglun sitae ab occidente fluminis Salween, 
a Vicariatu Apostolico Birmaniae Septentrionalis distraherentur atque 
Praefecturae Apostolicae de Keng Tung pleno iure adnecterentur. Emi- 
nentissimi vero Patres huic S. Congregationi praepositi, in generalibus 

Comitiis die 9 Martii vertentis anni celebratis, mature perpensis ar- 
gumentis Exchorum Ordinariorum, necnon prae mente habito consensu 
omnium quorum interest, territoria supra descripta Statuum de Tawng 
Peng, Hsenwi Septentrionali et Meridionali et partim de Munglun 
dismembranda esse a Vicariatu Apostolico Birmaniae Septentrionalis 
atque Praefecturae Apostolicae de Keng Tung adnectenda esse cen- 
suerunt. 

Quam quidem Emorum Patrum sententiam Ssmus D. .N, Pius Div. 
Prov. Papa XI, in audientia infrascripto Secretario S. Congregationis 
de Propaganda Fide eadem die 9 Martii concessa, ratam confirmatam- 
que habuit ac praesens in re Decretum confici iussit. 

Datum Romae, ex Aedibus 8S. C. de Prop. Fide, die 9 mensis Mar- 
tii A. D. 1936. 


P. Card. Fumasoni Bionp1, Praefectus. 


L. S. 
7 C. Costantini, Archiep. tit. Theodos., Secretarius. 


II 


DESIGNATIO PRO APPELLATIONE 


Tuxta can. 1594 § 2 Codicis iuris canonici, pro appellatione Exc. P. D. 
Vicarius Apostolicus Togonensis designavit Tribunal Vicariatus Apo- 
stolici de Volta Inferiore. Quam designationem Ssmhus approbavit in 
Audientia diei 5 martii 1936. | 

SACRA CONGREGATIO RITUUM 


I 
ROMANA sev ANAGNINA 


BEATIFICATIONIS ET CANONIZATIONIS VEN. SERVAE DEI MARIAB DE MATTIAS, IN- 
STITUTI SORORUM AB ADORATIONE PRETIOSISSIMI SANGUINIS D. N. I. C. FUN- 
DATRICIS. 

SUPER DUBIO 


An constet de virtutibus theologalibus Fide, Spe, Caritate tum in Deum 
cum in proximum, nec non de cardinalibus Prudentia, Iustitia, Tem- 
perantia, Fortitudine earumque adnewis in casu et ad effectum de 
quo agitur. 


Exurge, quare obdormis Domine? exurge... quare faciem tuam aver- 
tis, oblivisceris tribulationem nostram?... exurge, Domine, adiuva nos et 
libera nos (Introit. M. Dom. Sexag.). : 

Hoc suspirantis Ecclesiae votum turbulentissima saeviente tempe- 
state, deciminoni saeculi initio, omnes christifideles, crudeliter propter 
christianam fidem Romanique Pontificis iura tuenda vexati, per orbem 
ad Deum elevabant, enixis precibus pacem, reique publicae ordinem, 
remediumque tot-tantisque malis, quibus undique opprimebantur, im- 
plorando. Haec vota, haec dilectae Sponsae Suae suspiria miseren- 
tissimus Deus exaudivit. Vix enim concessa Ecclesiae aliquanta tran- 
quillitate, plures viros ac mulieres hac illac suscitavit, qui tot ruinas 
repararent, quos inter, hac ipsa in Urbe, B. Gasparem Del Bufalo et 
Ven. Vincentium Pallotti, utrumque romani cleri ornamentum, qui ge- 
mina luce, difficili eo tempore resplenduerunt, atque, religiosis consti- 
tutis familiis, ad plebis mores christiana disciplina informandos sedulo 
adlaborarunt. 

Hic enim Piam Societatem Missionum fundavit, ille Presbyterorum 
a Pretiosissimo Sanguine Congregationem, e qua, veluti surculus, In- 
stitutum Sororum ab Adoratione Pretiosissimi Sanguinis D. N. I. C. 
originem duxit. 

Porro B. Gaspar, qui, patria extorris factus, exilii rigores, carce- 
rumque squalorem per quadriennium, ob detrectatum nefarium iusiu- 

randum, fuerat perpessus, Urbem reverti permissus, maiori ac antea 
zelo, adscitis sibi nonnullis sociis, qui exordientis Congregationis pri- 
mitiae fuere, ad divini verbi intermissam praedicationem rediit, regio- 
nesque plures maximo animarum emolumento evangelizavit. Interim 
dum sacram expeditionem in Vallis Curtiae oppido B. Gaspar habebat. 
puella Maria De Mattias ei se sistit, ex quo divinitus praeordinato oc- 
cursu nostrae heroidis sanctitatis exordium incepit. 

Maria, domo Valle Curtia, die 4 Februarii mensis a. D. 1805 ex 
Toanne et Octavia de Angelis orta, eodem die, sacro baptismate regene- 
rata est. A piis parentibus, patre praesertim, christianis moribus fuit 
imbuta et ad omnem pietatem adducta. Fervidum nimis ingenium puel- 
lula compescuit, patremque imitata, longas coram sacrosancta Eucha- 
ristia moras trahebat. 

Decennis, Confirmationis sacramento fuit inuncta, atque sequenti 
anno caelesti pabulo primitus refecta. Saeculi vanitates, non sine spe- 
ciali beatae Virginis instinctu, exosa, demissis vestibus uti, oblecta- 
menta vel licita abhorrere, pietatis caritatisque opera exercere, orationi 
magis magisque incumbere, paenitentiis ieiuniisque corpusculum mace- 
rare coepit, Deum vehementer exorans, ut quodnam vitae genus sibi 
sectandum esset ostenderet. 

Mirabili tune divina dispositione factum est, ut B. Gasparem con- 
cionantem audiret, eique aliquanto post suum animum, suumque de 
religiosa vita amplectenda optatum patefaceret. Beatus, quasi prophe- 
tans, divinae voluntatis esse respondit ab ea extra claustrum sanctita- 
tem esse assequendam : interim a quodam docto et sancto viro consilium 
exquireret. Quod dociliter praestitit. Hic vix dum eam vidit, cum eius 
intime conceptum propositum, animarum saluti vacandi, ex Deo pro- 
cedere, idque quamprimum in actum esse deducendum, aperuit. Maria, 
hoc confirmata consilio, impensius orationibus paenitentiisque incum- 
bens, a Deo lumen auxiliumque implorabat, ut clarius eius voluntas sibi 
manifestaretur, quibusque modis hanc assequi valeret. Sacerdos Ioannes 
Merlini, veluti homo missus a Deo, Mariam opus perficiendum, ad quod 
fuerat destinata, docuit, et in B. Gasparis nutibus exequendis quasi 
manu duxit. Huic Dei Servo, qui inter priores Beati socios adnumera- 
batur, Maria totam se concredidit, eoque ductore, Institutum Sororum 
a Pretiosissimi Sanguinis D, N. I. C. adoratione fundavit eo fine, ut 
sodales apostolico in animarum salute zelo ac singulari erga Pretiosis- 
simum Sanguinem D. N. I. C. studio ad pietatem ac bonas artes puel- 
las informarent. 

Itaque primitus in patrio oppido puellas colligere coepit, easque mu- 

liebria opera atque sacram catechesim docere, piisque exhortationibus 
excolere sua in domo satagebat. Res adeo feliciter successere, ut B. Ga- 
spar pro novo Nursiae condendo ludo eam Episcopo proposuerit, sed, 


ob publicas id temporis seditiones exortas, negotium ad finem perduci 
nequivit. Non multo post, ab Apostolico Anagninae Dioecesis admi- 


nistratore advocata, a. D. 1834 Acuti in oppido scholam, et postea 
Institutum, huiusque principem domum constituit. Postea plusquam 
sexaginta alias domus, ipsa fundavit, quas, conscriptis a se regulis, sa- 
pientibusque epistolis summa prudentia moderata est, frequenterque 
adivit. 

Institutum a. D. 1855 decretum laudis, approbationis vero a. 1878 
est consequutum. 

Incredibile dictu est quantos dolores sit passa, in quantas difficul- 
tates et odia incurrerit, in quanta periculorum discrimina inciderit, 
quae omnia Deo unice confisa, Beatique Gasparis atque Servi Dei loan- 
nis Merlini consiliis fideliter innixa, forti invictoque animo superavit. 
Nec mirum: iustus enim meus ex fide vivit, dicit Dominus, et fortis 
ut mors dilectio. Maria vivissima fide ad fortia quaeque sustinenda 
propellebatur, atque ardentissima caritate adeo flagrabat, ut ad mor- 
tem ipsam perferendam pro Dei gloria proximique salute esset parata. 
Deum iugiter eiusque maiestatem prae oculis habens, humillime de se 
sentiebat, seque despectu dignam putabat. Orationis studio dedita adeo 
fuit, ut semper Deo coniuncta summa serenaque pace vel in adversis 
frui conspiceretur. Divini Sanguinis peculiari religione tenebatur, quam 
apud omnes promovere mire satagebat. Maternam B. Virginis prote- 
ctionem pluries experta, tenerrima pietate rependit. Puritatis lilium 
asperis paenitentiis illibatum servavit. Suae conscientiae moderatoris 
aliorumque sibi praepositorum mandata sancte servavit. Paupertatem 
quam maxime coluit: non solum enim quae superflua viderentur, sed 
et quae necessaria solent haberi, a se arcebat. Ceterae quoque virtutes 
in ea enituerunt. Nec superna dona ei, dum viveret, a Deo collata deesse 
videntur. 

Tot laboribus fracta, post longum atque asperum iter Urbem repe- 
tiit, in qua iamdiu domicilium collocaverat, dieque 20 Augusti men- 
sis, a. D, 1866, morientium sacramentis peculiarique Pii Papae IX be- 
nedictione recreata, pientissime spiritum Deo reddidit. 

Summus hic Pontifex, Mariae virtutes probe noscens, nobile aere suo 
in Agro Verano sepulcrum extrui curavit. 

Fama haec post obitum in dies magis magisque enituit; quare Or- 
dinaria auctoritate tum Romae cum Anagniae super fama sanctitatis, 

super scriptis nec non super cultu numquam exhibito, sunt adornati 
processus, quibus Hydruntinus rogatorialis accessit. 

Super scriptis favorabile a S. R. C. die 11 Augusti a. 1901 editum 
est decretum. Commissio autem Introductionis causae, die 9 Decembris 
a. 1903, a sa. me. Pio Papa X sua manu obsignata fuit. 

Die 22 Novembris 1905 S. R. C. constare de cultu numquam Ven. 
Servae Dei exhibito decrevit. 

Constructi postea Apostolici inchoativi et continuativi processus 
fuere, de quorum vi die 23 Iunii a. 1926 decretum est. 

Omnibus itaque ad iuris normam paratis, die 22 Decembris a. 1931 
Antepraeparatoria Comitia apud Revhum Cardinalem Alexandrum 
Verde, Causae Ponentem seu Relatorem, coacta sunt: quibus die 30 Iu- 
lii a. 1935 Praeparatoria successere: demum die 28 elapsi mensis co- 
ram Ssho D. N. Pio Papa XI Generalis Congregatio habita est, in qua 
Rmus D. Cardinalis Ponens Dubium proposuit discutiendum: An con- 
stet de virtutibus theologalibus Fide, Spe, Caritate tum in Deum cum 
in proximum, nec non de cardinalibus Prudentia, Iustitia, Temperan- 
tia, Fortitudine earumque adnexis in gradu heroico in casu et ad effe- 
ctum de quo agitur. Rmhi Cardinales, Officiales Praelati et PP. Consul- 
tores sua quisque suffragia panderunt, quae Beatissimus Pater attento 
animo excepit: suum tamen aperire iudicium distulit ut communibus 
precibus maiori in re tanti momenti lumine a Deo illustraretur. 

Suam autem editurus sententiam diem hanc, 16 Februarii mensis, 
Dominicam in Sexagesima, selegit, Deum magnificans, quia eius gra- 
tia bonum semen, in Venerabilis Mariae anima satum, fecit fructwm 
centuplum (Ev. hui. Dom.). 

Quapropter sacrosancto Eucharistico sacrificio religiose litato, ar- 
cessitis Ris Cardinalibus Camillo Laurenti S. R. C. Praefecto et Ale- 
xandro Verde Causae Ponente seu Relatore, nec non R. P. Salvatore 
Natucci Fidei Promotore Generali meque infrascripto Secretario, edi- 
xit: Constare de virtutibus theologalibus Fide, Spe, Caritate, tum in 
Deum cum in proximum nec non de cardinalibus Prudentia, Iustitia, 
Temperantia, Fortitudine earumque adnexis Venerabilis Servae Dei Ma- 
riae De Mattias in gradu heroico in casu et ad effectum de quo agitur. 

Hoc autem decretum promulgari et in acta Sacrae Rituum Congre- 
gationis referre mandavit. 

Datum Romae, die 16 Februarii a. 1936. 


©. Card. Laurenti, Praefectus. 
L. & 
A. Carinci, Secretarius. 

II 
SAVONEN. 


BEATIFICATIONIS ET CANONIZATIONIS SERVAE DEI MARIAE IOSHPHAE ROSSELLO, 
EB TERTIO ORDINE S. FRANCISCI, FUNDATRICIS FILIARUM DOMINAE NOSTRAB A 
MISERICORDIA. 


SUPER DUBIO 


An constet de virtutibus theologalibus Fide, Spe, Caritate tum in Deum 
cum in prozimum, nec non de cardinalibus Prudentia, Iustitia, Tem- 
perantia, Fortitudine earumque adnexis in gradu heroico in casu et 
ad effectum de quo agitur. 


Beatissimam Virginem, Misericordiae Matrem, Savonensi civitati 
ac Dioecesi, singulari dilectione favisse, insignia documenta testantur. 
Quartum modo expletur saeculum a celeberrima eiusdem cuidam pio 
ruricolae apparitione, quam innumera omne genus beneficia, ad hodier- 
ham usque diem, sunt subsequuta. Memoratu prae ceteris digna est 
mitissimi Pii VII Summi Pontificis in ea urbe permanentia, quem, a 
Romana Sede extorrem inique factum, ibi ferme per triennium captivi- 
tate detentum, Savonenses cives summa pietate ac veneratione prose- 
quentes, in exilii dolore pro viribus levarunt, eumque postea, a Gallia 
redeuntem, triumphantium ritu summo gestientes gaudio exceperunt. 

Quo vero erga Deiparam grati animi sensus ob recuperatam liberta- 
tem significaret, simulque tantam sibi redditam a Savonensibus huma- - 
nitatem rependeret, venerandus Pontifex Eiusdem simulacrum aurea 
corona sua manu redimivit. Quae ideo commemorare iuvat, quum, ho- 
dierna die, eius praeclarissimae virginis heroicae virtutes declarantur, 
quam per ea tempora Savonensi Dioecesi Deus dono dedit, ut Matri Mi- 
sericordiae novum pietatis monumentum aere perennius erigeret, Insti- 
tutum nempe religiosum ab eadem benignissima Matre nuncupandum, 
quod eius misericordiae beneficia per orbem diffunderet. 

Ex Bartholomaeo Rossello et Maria Dedone, pauperibus quidem, sed 
piis honestisque coniugibus, quarta ex novem filiis, die 27 Maii men- 
sis a, C. 1811, Albissolae marinae prope Savonam, nata est eodemque 
die baptizata Hieronyma Benedicta. Vere benedicta puella haec fuit, 
cuius sive in Deum sive in proximum caritas, inde usque ab ipsa pue- 
ritia, se prodidit. Vix enim septennis, pauperibus subvenire, aequales 
puellas congregare easque ad sacratissimi Rosarii recitationem invitare, 

devotas cantiunculas docere, ad bonum allicere, a malo retrahere, ad 
recipienda sacramenta hortari, ad Ecclesiam secum trahere in deliciis 
habebat. 

Caelestis mensae particeps facta, uni Deo adhaerere statuit, sibi- 
que peccatum abhorrere, animarum saluti incumbere, sanctam fieri, ve- 
luti vitae suae normas posuit. Quod generosum animi propositum, 
ineunte aetate conceptum, per totum vitae cursum, nunquam deflexo 
itinere, ita alacriter prosequuta est, ut altius in dies conscendens illud 
meruerit Sacrae Scripturae elogium : Justorum semita, quasi lux splen- 
dens, procedit et crescit usque ad perfectum diem (Prov., IV, 18). 

Porro sive intra domesticos parietes, sive in suo oppidulo, sive Sa- 
vonae adhuc in saeculo manens, sive religiosi Instituti mater effecta, 
omnem vel levis culpae umbram, pro viribus, sedulo devitare studens, 
suae ac proximorum sanctitati assequendae iugi conatu mirabilique suc- 
cessu incubuit. 

Tertii Ordinis S. Francisci regulam professa, eam in exemplum ser- 
vavit. 

Quum Episcopus Savonensis De Mari quomodo spiritualibus adole- 
scentularum necessitatibus providere posset, maerenti animo volveret, 
atque rationem ad id assequendum perpenderet, Benedicta eidem se to- 
tam ad id operis obtulit, eoque moderante, Institutum Filiarum Domi- 
nae Nostrae a Misericordia die 10 Augusti a. D. 1887 cum aliis tribus 
sodalibus inchoavit. Die 22 Octobris, eodem anno, Episcopus religiosas 
eis vestes ac religionis nomina imposuit: Benedicta, ob fervidam, qua 
erga Sanctum Patriarcham tenebatur, devotionem, suum in Marrab Io- 
SEPHAE nomen commutavit: biennio post, votorum professionem cum 
eis emisit. 

Interim plures aliae puellae novae huic familiae se adiunxerunt, sic- 
que Institutum inter aspera et adversa mire succrevit. Episcopus Ale- 
xander Octavianus Riccardi di Netro, qui defuncto Episcopo successerat, 
omni ope favit : novam vestium formam constituit, re- 
gulasque instituto dedit, quarum haec praestituta proposita: sodalium 
sanctificatio, puellarum, praesertim derelictarum, institutio, infirmis 
opitulari. Quos praestitutos fines Marta IOSEPHA cum suis sodalibus mi- 
rabiliter est assequuta. 

Lethifero morbo Savonae grassante, a nullo ministerii genere ad in- 
firmos diu noctuque levandos Sorores refugiebant, mirantibus omnibus 
tantam animi fortitudinem, suique contemptum. Plura mulierum et puel- 
larum hospitia ludosque seu in Italia seu in australi America consti- 
tuit, pluraque nosocomia administranda ei fuere concredita, quae om- 

nia seu coram, seu per frequentes epistolas sapientissime et prudentis- 
sime est moderata, maximo cum animarum sibi creditarum emolumento, 
quas eius exemplum pertrahebat. 
Omnigenae in ea virtutes enituere : profunda humilitas, virginalis pu- 
ritas, consummata prudentia, actuosum animas lucrandi studium, for- 
titudo in adversis, evangelicus paupertatis amor, ita ut nescias quam 
praesertim mireris. Verum has omnes virtutes aluit, evexit fervidissima 
in Deum caritas et dilectio in proximum, pro cuius animae corporisque 
salute se totam impendebat atque superimpendebat. Nec praetereundum 
eius studium ad ecclesiasticas vocationes fovendas, pro clericis insti- 
tuendis, summo labore, approbante Episcopo, collegium condens. 
Regularum observantissima, ab eis, licet infirma, solvi non patie- 
batur. Tenerrima devotione erga Eucharistiam et Dominicam passionem 
ferebatur, beatissimam Virginem eiusque castissimum Sponsum singu- 
lari affectu diligebat, Custodem Angelum, S. Ioannem Baptistam san- 
ctumque Vincentium a Paulo veluti apud Deum patronos elegerat. Ex 
intima cum Deo eiusque Sanctis unione, suavem, singularem et effica- 
cem illum agendi et loquendi modum hausit, qui animos ad Deum ve- 
luti rapiebat. Ceterum virilem eius animi vigorem mentisque celsitu- 
dinem summae auctoritatis viri demirati sunt. . 
Anno 1880, gravi morbo quo iamdiu tentabatur, ingravescente, ad 
extremum deducta, sacramentis piissime susceptis, in pervigilio festi 
Immaculatae Conceptionis B. M. V. purissimam animam efflavit. 
Sanctitatis fama, Serva Dei demortua, adeo increvit ut, quam pri- 
mum licuit, in Savonensi Curia Ordinaria auctoritate seu super fama 
sanctitatis, seu super scriptis nec non super obedientia Urbani Pa- 
pae VIII decretis de cultu Servis Dei non praestando, item Rogatoria- 
lis in Curia de Plata constructi sint processus. Die 23 Iulii a. D. 1922 
a S. R. C. decretum super scriptorum approbatione est editum; die 
23 Iulii a. D. 1924 Sshus D. N. Introductionis causae Commissionem 
Sua manu signare dignatus est: die 23 Iunii a. 1925 Urbanianis decre- 
tis obedientia ab hac Sacra Congregatione recognita fuit. Apostolica 
auctoritate annis 1925 et 1926 in Curiis Savonensi et de Plata adornati 
sunt processus, de quorum et ordinariorum iuridica vi die 18 Decem- 
bris a. D. 1929 favorabile decretum fuit promulgatum. Hisce de iure 
praeiactis, die 4 Decembris a. 1934 Antepraeparatoria Congregatio co- 
ram Revmho Cardinali Raphaéle Carolo Rossi, causae Ponente seu Re- 


latore; die 3 Decembris elapsi anni Praeparatoria coacta fuit; Generalis 
demum coram Ssmo D. N. Pio Papa XI die 3 mensis huius, in qua 


Revmus Cardinalis Ponens seu Relator dubium proposuit discutiendum : 

An constet de virtutibus theologalibus Fide, Spe, Caritate tum in Deum 
cum in provimum, nec non de cardinalibus Prudentia, Iustitia, Temperan- 
tia, Fortitudine earumque adnesvis, in gradu heroico in casu et ad effe- 
ctum de quo agitur. Revihi Cardinales, Officiales Praelati et PP. Con- 
sultores suum quisque reverenter suffragium dedere, quae Beatissimus 
Pater benigne excepit; iudicium tamen suum in hanc diem pandere di- 
stulit, sanctissimo Patriarchae Ioseph sacram, ut non modo Dei Famu- 
lam, quae erga beatissimae Virginis Sponsum, cuius nomen assumpserat, 
suavissimaque religione ferebatur, sed etiam eius caelestem Patronum, 
per suam hance sententiam honestaret. 

Quare ad se Revihis Cardinalibus Camillo Laurenti, S. R. C. Prae- 
fecto, et Raphaéle Carolo Rossi, Causae Ponente, nec non R. P. Sal- 
vatore Natucci, Fidei Promotore Generali, meque infrascripto Secre- 
tario arcessitis, divina hostia sancte litata, edixit: Constare de virtu- 
tibus theologalibus Fide, Spe, Caritate tum in Deum cum in proximum, 
nec non de cardinalibus Prudentia, Iustitia, Temperantia, Fortitudine 
earumque adnexis Venerabilis Servae Dei MARIAE IOSEPHAE ROSSELLO, 
in gradu heroico in casu et ad effectum de quo agitur. 

Datum Romae, in festivitate S. Ioseph C., 19 Martii a. D. 1936. 


C. Card. Lavrenti, Praefectus. 


L. & 8. 
, A. Carinci, Secretarius. 


S. R. FE. PATRUM CARDINALIUM COMMISSIO 


DE HONORIFICENTIIS ET INSIGNIBUS EQUESTRIBUS A B. MARIA V. DE MERCEDE 
NUNCUPATIS. 


Peculiaris Eminentissimorum Sanctae Romanae Ecclesiae Cardina- 
lium Commissio, quam Ssmus Dominus Noster Pius Div. Prov. Pp. XI 
constituit ut diiudicaret de conlatione honorificentiarum et insignium 
equestrium, quae fit ab Ordine Beatae Mariae Virginis de Mercede 
Redemptionis Captivorum, 

proposito dubio: 


An expediat ut Sancta Sedes memoratas recognoscat honorificentias 
et insignia equestria (vulgo: decorazioni), quae confert dictus Ordo; 


respondit : Negative et ad mentem. 

Mens vero est: 
I. Ordo praefatus a Mercede se abstineat a quaslibet honorificen- 
tias in futurum conferendo et insignia equestria praedicta, sive per ag- 
gregationem, sive per conlationem directam. 


II. Ordinis praelaudati Constitutiones quam primum cum normis 
congruant vigentis Codicis Iuris Canonici. Ordo vero idem nuncupetur 
tantum: « Ordo Beatae Mariae Virginis de Mercede Redemptionis Ca- 
ptivorum », omissis omnino praedicatis: « Coelesti, Regali, Militari» et 
quibusvis aliis huiusmodi appellationibus. 


III. Fidelium aggregationes Ordini de Mercede sint in posterum ag- 
gregationes, quae charactere tantum polleant mere et stricte religioso 
et spirituali, exclusa prorsus quavis caeremonia atque aggregatorum ap- 
pellatione, quae speciem militarem sive equestrem significationem indu- 
cant; propterea ad hune explicitum finem Ordinis praelaudati Caere- 
monialia aptentur. 

IV. Illos autem, quibus usque nunc honorificentiae et insignia cuius- 
que generis ex parte dicti Ordinis conlata sunt, eadem Eminentissimo- 
rum Patrum Cardinalium Commissio, omnibus perpensis, non esse in- 
quietandos edixit. 


Facta autem de his omnibus Ssho Domino Nostro Pio Div. Prov. 
Pp. XI relatione per infrascriptum Emae Commissionis Secretarium in 
audientia diei x11 m. Iulii, an. MCMxXXxvI, Sanctitas Sua Eminentis- 
simorum Patrum Cardinalium sententiam in omnibus adprobare et con- 
firmare dignata est, atque etiam iussit ut eadem, quae plenum vigorem 
obtinet ab hac ipsa die, publici iuris fiat. 

Datum Romae, e Civitate Vaticana, die xi mensis Iulii anno 


MCMXXXVI. 


Albertus Serafini 
Commissionis Emorum Patrum Cardinalium a Secretis 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


DECRETUM 


INDULGENTIAB EXTENDUNTUR PIO EXERCITIO ADNEXAE QUOD « DIES PRO MIS- 
SIONIBUS » NUNCUPATUR. 


Ssmhus D. N. Pius div. Prov. Pp. XI, in audientia infra scripto Car- 
dinali Paenitentiario Maiori die 14 Martii c. a. concessa, benigne lar- 
giri dignatus est in favorem locorum in quibus non celebratur pium 
exercitium, « Dies pro Missionibus» nuncupatum et per Rescriptum 
S. Rituum C. diei 14 Aprilis anni 1926 pro paenultima mensis Octobris 
die Dominica statutum, Indulgentiam partialem septem annorum, ea- 
dem Dominica die lucrandam a christifidelibus qui saltem corde contrito 
ac devote quamlibet ecclesiam vel publicum oratorium visitaverint et 
pro imfidelium conversione oraverint, firma pro iisdem locis Indulgen- 
tia plenaria, per praefatum Rescriptum tributa iis qui, rite confessi, 
ad sacram Synaxim eo die accesserint atque uti supra pias preces fu- 
derint. Praesentibus, absque Apostolicarum Litterarum expeditione, in 
perpetuum valituris, contrariis quibuslibet non obstantibus. 

Datum Romae, ex Aedibus 8. Paenitentiariae, die 25 Martii 1936. 


L. Card. Lauri, Paenitentiarius Maior. 


L. S. 
S. Luzio, Regens. 

SACRA ROMANA ROTA 


Citatio edictalis 
PANORMITANA 
NULLITATIS MATRIMONII (ROMANO-LAUDICINA) 


Cum ignoretur locus commorationis Domini Laurentii Laudicina, 
in causa conventi, eumdem citamus ad comparendum, sive per se, sive 
per Procuratorem legitime constitutum, in Sede Tribunalis S. R. Rotae 
(Roma, via della Dataria, 94) die 8 Octobris 1936, hora meridiana ad 
concordandum de dubio disputando, vel infrascripto subscribendo, et 
ad diem designandam, qua habebitur Turnus Rotalis pro causae defi- 
nitione. 


Dubium: An constet de matrimonii mullitate, in casu. 


Ordinarii locorum, sacerdotes et fideles quicumque notitiam haben- 
tes de loco commorationis praedicti Domini Laurentii Laudicina, curare 
debent, ut de hac edictali citatione ipse moneatur. * 


G. T. Heard, Ponens. 


Ex Cancellaria Tribunalis S. R. Rotae, die 6 Iulii 1936. 
I. Pendola, Notarius. 


* Etant inconnu le lieu de la demeure actuelle de Mr Laurent Laudiciua, 
défendeur en cette cause, nous le citons &4 comparaitre, par propre personue, 
ou par un procureur légitimement constitué, au siége du Tribunal de la 
S. Rote Romaine (Roma, via della Dataria, 94) le 8 Octobre 1936, 4 12 heures, 
pour concorder ou souscrire le doute ci-dessous rapporté, et fixer le jour de 
la cause devant la Rote. 


Conste-t-il de la nullité du mariage dans ce cas? 


Les Ordinaires des lieux. les curés, les prétres, les fidéles ayant connais- 
sance du lieu de la résidence du dit Mr Laurent Laudicina devront, dans la 
mesure du possible, l’avertir de la présente citation. 


‘ 
ag 

APPENDIX 


VICARIATUS URBIS 


Citatio edictalis 
ROMANA 


NULLITATIS MATRIMONII (CHIESA-VELLA) 


Cum ignoretur locus actualis commorationis Domini lesualdi Vella, 
im causa conventi, eumdem citamus ad comparendum, sive per se sive 
per legitimum procuratorem, in sede huius Tribunalis (Via della Pigna 
13-a, Roma) die 29 Septembris 1936, hora decima, ad concordandum de 
dubio disputando vel sin minus ad subscribendum sequens dubium: 


An constet de matrimonii mullitate in casu. 


Execmi Ordinarii locorum, animarum pastores et fideles quicumque 
notitiam habentes de Toco actualis commorationis dicti Iesualdi Vella 
ipsum de praesenti citatione admonere ne omittant. 


L. #8 S. B. de Felicis, Officialis. 


Ex Cancellaria Vicariatus Urbis, die 8 Iulii 1936. 
Petrus Mattioli, Cancellarius. 


* Etant inconnu le lieu de la demeure actuelle de Mr Jesuald Vella, 
défendeur en cette cause, nous le citons 4 comparaitre, par propre personne, 
ou par un procureur légitimement constitué, au siége du Tribunal du Vica- 
riat de Rome (via della Pigna 13 - Roma) le 29 Septembre 1936, a 10 heures, 
pour concorder ou souscrire le doute ci-dessous rapporté : 


Conste-t-il de la nullité du mariage dans ce cas? 


Les Ordinaires des lieux, les curés, les fidéles ayant connaissance du lieu 
de la résidence du dit Jesuald Vella devront, dans la mesure du possible, 
l’avertir de la présente citation. 


= 
; ‘ 


DIARIUM ROMANAE CURIAE 


SACRA CONGREGAZIONE DEI RITI 


Martedi, 14 Luglio 1936, nel Palazzo Apostolico Vaticano si é adunata la 
Sacra Congregazione dei Riti preparatoria, nella quale gli Emi e Revmi Si- 
gnori Cardinali, i Revi Prelati Officiali ed i Revi Consultori teologi han 
discusso di due miracoli, che si asseriscono da Dio operati ad intercessione del 
Beato Andrea Bobola, Martire della Compagnia di Gesi. 


Martedi, 28 Luglio 1936, presso l’Emho e Revtho Signor Cardinale Carlo 
Salotti, Ponente della causa di Beatificazione e Canonizzazione della Serva di 
Dio Maria Torres Acosta, Fondatrice dell’Istituto delle Serve di Maria, Mi- 
nistre degli infermi, si é tenuta la Congregazione antepreparatoria per discu- 
tere il dubbio sopra l’eroismo delle virti esercitate dalla medesima Serva 
di Dio. 


SEGRETERIA DI STATO 


NOMINE 


Con Brevi apostolici, il Santo Padre Pio XI, felicemente regnante, si é 
degnato di nominare: 


7 LImglio 1936. L’Emo e Revmho Signor Cardinale Pietro Boetto, Protet- 
tore della Congregazione delle Figlie del SSmo 
Crocifisso, di cui la Casa Madre trovasi a Livorno. 


11 . » §. E. Reviha Mons. Valerio Valeri, Arcivescovo tit. di Efeso, 
Nunzio Apostolico in Francia. 
16 » » L’Etho e Revmho Signor Cardinale Camillo Caccia Domi- 


nioni, Protettore dell’Istituto delle Ancelle del 
S. Cuore di Gest Agonizzante, di cui la Casa 
generalizia trovasi a Lugo (diocesi di Imola). 

» » » L’Emo e Revmho Signor Cardinale Camillo Caccia Domi- 
nioni, Protettore dell’ Istituto delle Suore di Santa 
Marta, di cui la Casa Madre trovasi a Chiavari. 

» L’Emo e Revmho Signor Cardinale Pietro Fumasoni Biondi, 
Protettore della « Canadian Catholic Student’s 
Mission Crusade ». 


20 . » Il Revrho P. Mariano Cordovani, dell’Ordine dei Frati Pre- 
dicatori, Maestro del Sacro Palazzo Apostolico. 
23 . » L’Emo e Reviho Signor Cardinale Luigi Capotosti, Protet- 


tore dell’Istituto « Lega» delle Suore della Sacra 
Famiglia di Modigliana. 

25 Luglio 1936. L’Etho e Reviho Signor Cardinale Eugenio Pacelli, Protet- 
tore dell’ Istituto delle Suore di Carita Domenicane 
della Presentazione della S. Vergine, di Tours. 

L’Emo e Reviho Signor Cardinale Eugenio Pacelli, Protet- 
tore delle Religiose del S. Cuore di Maria di Ma- 
rymount, 

L’Emo e Reviho Signor Cardinale Eugenio Tisserant, Pro- 
tettore della Congregazione delle Suore di Carita 
di 8. Carlo di Nancy. 

L’Emo e Reviho Signor Cardinale Vincenzo La Puma, Pro- 
tettore dell’Istituto delle Suore Carmelitane Tere- 
siane del Terz’Ordine, di cui la Casa generalizia 
trovasi a Roma.. 

L’Emo e Reviho Signor Cardinale Raffaello Carlo Rossi, 
Protettore dell’ Istituto delle Suore di S. Francesco 
di Sales, di cui la Casa generalizia trovasi a 
Padova. 


Assistente al Soglio Pontificio: 
25 Aprile 1936.8. E. Reviha Mons. Guglielmo Marco Duke, Arcivescovo 
di Vancouver. 


Con Biglietti della Segreteria di Stato, il S. Padre Pio XI, felicemente re- 
gnante, si é degnato di nominare: 


7 Iwuglio 1936. L’Emo e Reviho Signor Cardinale Federico Tedeschini, 
Membro della Sacra Congregazione Ceremoniale. 
17 . » Gli Emi e Revmhi Signori Cardinali Federico Tedeschini, 
, Francesco Marmaggi e Luigi Maglione, Membri 
del Supremo Tribunale della Segnatura Apo- 

stolica. 


NECROLOGIO 


1936. Monsig. Guglielmo Turner, Vescovo di Buffalo. 
» Emo Signor Card. Carto Giusepre Enrico Binet, Arcive- 
scovo di Besanzone. 
Monsig. Pietro Mozzanica, Vescovo tit. di Sela. 
Monsig. Gioacchino Lima, Arcivescovo di Bombay. 
Monsig. Eugenio Maria Le Fer de la Motte, Vescovo tit. di 
Gionopoli. 
Monsig. Giuseppe Maria Parreira Lara, Vescovo di Caratinga. 
Monsig. Luigi Pellizzo, Arcivescovo tit. di Damiata. 
Monsig. Giulio Tommasi, Arcivescovo di Conza e Vescovo 
di Sant’Angelo dei Lombardi e Bisaccia e di La- 
cedonia. 


10 Luglio | 
15 » 
16 » 
21 » 
» >» 
8 Agosto 
14 » 
15 


UFFICIO B MESSA approvati della 8, Co one dei Riti con deereto 


del 28 marzo 1936 pubblicati negli 4 Sedis il 30 aprile, — 
fascicolo N. 5: ren 4 


OFFICIUM IN FESTO SANCTIIOANNIS BOSCO; CONF. 


(Die 31 Ianuarii). In-18°, caratteri rosso-neri, Pp. 
grandezza della em. 7><1%, nei marginicm. 12><19 . 


MISSA IN FESTO SANCTI IOANNIS BOSCO, CONF. 


(Die 31 Ianuarii). In-4°, caratteri rosso-neri, della 


om, 14,5><93,5, nei margini cm. 98,5><32 
In om. 18,5><97,3, nei em. ; 


LIBRI LITURGICI gracci ritus byzantini cura S.C. 


de Propaganda Fide pro Negotiis Ritus Orientalis editi. 


€YXOAOTION Euchologium magnum, ad tramitem editionis Benedicti- 


nae anni 1754 excussum, complectens Liturgicum (Ordo sacerdotalis 
Me: rarum, Matutini et Laudum, necnon tres Liturgiae eucharisti- 


S. lohannis Chrysostomi, Basilii Magni et Praesanctificatorum), . 


ritus Sacramentorum et Sacramentalium, pistolas et Evangelia prae- 
cipuorum Festorum immobilium et Communis Sanctorum. — 8° maiori, 
pp. ty-484-104, charta manu facta, charactere rubro et nigro. Romae 1873 


EYXOAOTION TO MIKPON Euchologium parvum, ex Euchologio 
maiori excerptum, complectens Liturgiam 8, Iohannis 
Epistolas et Evangelia uorum Festorum immobilium et om 
munis Sanctorum, O ptismi, Matrimonii, Unctionis sacra- 
mentalis infirmorum et ge maiori, pp. | 
manu facta, charactere rubro et nigro. Romae 1 


TPIQMION Triodium, ad tramitem editionis Bononiensis anni 1794 excus- 
sum, complectens Officia Magnae Quadragesimae. — 8° maiori, 
charta-manu facta, charactere rubro et nigro. Romae 1879 . 


“IENTHKOZTAPION Pentecostarium, complectens Officia a Pascha 


usque ad primam Dominicam post Pentecosten sive Omnium Sancto- 


nigro. Romae 1 1884 . 


WAATHPION Psalterium, in XX Cathismatibus distributum. — 8° 


pp. 199, charta manu facta, charactere nigro tantum. Romae 1873 . . 


\TIAPAKAHTIKH Paracletice, complectens Officia Hebdomadum extra 
Triodium et Pentecostarium maiori, PP. 750, charia manu facta, 


MHNAIA Menaea. totius-anni, sive Officia Sanctorum’et Festorum immo-— 


bilium. — 8° maiori, charta manu facta charactere rubro et oe 
Vol. I. (September et October). pp: 578. Romae 1888. . . 
Vol. II (November et December), pp. 740, Romae. 1889. as Meee 
Vol, Ganuarius et p. 701. Romae 189%. . . . 


Vol. IV tius et Apritis). p . Romae . 
Vol. (Maius et Be. Romae 1899 . 
Vol. VI (lulius et A . pp. 560. Romae 


EYAITEAION Evangelium iuxta ésouriii anni distributum. — Folio 
charta manu facta, charactere rubro et nigro. pp. 290-50. Romae 1880 


AMOZTOAOZ Apostolus, sive Acta, et Epistolae SS. Apostolorum per 
decursum anni distributum- — 8° maiori, manu chara- 
cetere rubro et nigro. pp. 336. Romae 1881... 


OKTQHXOZ Octocchus ex Paracletice excerptus, Officia 
Dominicarum. per anni circulum iuxta octo tonos distributa, — 


16— 174 


- 

Recentissima pubblicazione: 


juxta latinam Vulgatam versionem ad codicum fidem, 
jussu Pii Pp, XI; cura et studio Monachorum Abbatiae 
Pontificiae Sancti Hieronymi in Urbe, O. S. B., edita., 


Tomus III - Lisros NUMERORUM ET DEUTERONOMII 
recensuerunt + Rihus Abbas Henricus Quentin et Monachi S. Hieronymi 


Volumen in-8°, pp. constans xu-529, eharta manufacta. Pretium voluminis npn religati (con- 
ayes pretium vecturae), L. 200. 


Tl volume si vende rilegato ai prezzi. seguenti: 
a) Dorso ed angoli in pelle nera, titolo in oro, L. 220. 


6) Dorso di pergamena, con dorature, angoli di pergamena, tela, titolo.in oro, rilega- 
tura romana, L. 225. 


c) Legatura in tutta pergamena, dorso dorato e titolo in oro, L: 255. Tai, 


Ritratto di S. S, Pio XI, pp. 1264. . 
Legatura in tela, titolo in oro. 


La serie dei Romani Pontefict — Gerarchia Cattolica: ~ 
Pontefice regnante - Co dei Cardinali - Patriarcati - 


ANNUARIO PONTIFICIO | tttoiars Prelature Nultive domme 


nistrazioni Apostoliche ad nutum Sanctae Sedis - Prelati 

di rito orientale con giurisdizione ordinaria - Vicariati 

Prefetture Apostoliche - Missioni - QOustodia 

1936 Congregasioni - Tribunali - Happrcsontunse 
detla Santa Sede - Corpo pressola 


Famiglia ificia - Apostolica - U; 
cano - Ordini equestri. 


Vicariato di Roma — Vicariato della Citta del Vati- 

cano — Istituti di studi superrori — Accademie Ponti- 

— Tetituti Eccles. di educazione e di istrueione — 
Seminari — Collegi Ecclesiastici.— Collegt di 


alfabetici a 
DEL VATICANO ice a ico nomi sone — 
Grrr le » ie — Indice schematico del 


In Roma L, 30—~ Estero Li, 


S. ROMANAE ROTAE.DECISIONES sew seaten- 
tiae quae prodierunt anno 192%. Cura eiuedem S. Tribunalis editue. 
Vol, XIV, pp. viir-388, in-B* 
Vol. XV, pp. 1y-348, anno 19838. . . 

Vol. XVI, pp, vu1-452;.anno 194... 
Vol. XVI, pp, var-462, anno 1935 . .. 
Vol. XVIII, pp. vm-460, anno 1926 
Vol. XIX, pp. vi-580, anno 1927 

